В серединѣ 19. ст. нѣмецкый египтолог Карл Рихард Лепсиус первый в лингвистицѣ назвав хамитскыма групу мало проштудованых на тот час языкох африцкых народох. В пробѣгу штудий указало ся, же многы из «хамитскых» языкох не суть генетично родинскыма, а другы «хамитскы» языкы суть близкы ку семитскым. Зато в року 1887 лингвиста Фридрих Мюллер понукнув термин «семито-хамитскы языкы» на означѣня цѣлови уже достаточно проштудованых семитскых и хамитскых языкох.